## Rješenje kojim se Nenadu Gruboru oduzima odobrenje za rad brokera

### NN 18/2011 (9.2.2011.), Rješenje kojim se Nenadu Gruboru oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

348

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Nenada Grubora iz Zagreba, Aleja Antuna Augustinčića 21, za rad brokera, na sjednici održanoj 3. veljače 2011. godine donijela je

RJEŠENJE

1. Nenadu Gruboru iz Zagreba, Aleja Antuna Augustinčića 21, oduzima se odobrenje za rad brokera.

2. Podaci iz točke 1. izreke ovog rješenja upisuju se u Registar brokera, koji vodi Hrvatska agencija za nadzor financijskih usluga, pod rednim brojem 134.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, 21. siječnja 2011. godine, sukladno odredbi članka 40. stavak 1. Zakona o općem upravnom postupku i članka 541. stavak 1. Zakona o tržištu kapitala (dalje u tekstu: Zakon), upravni postupak nadzora u predmetu oduzimanja odobrenja Nenada Grubora iz Zagreba, Aleja Antuna Augustinčića 21, za rad brokera.

Nakon izvršenog uvida u predmete Agencije klasa: UP/I-450-08/03-02/07 i klasa: 451-04/11-17/07, utvrđeno je sljedeće:

Rješenjem Komisije za vrijednosne papire Republike Hrvatske, kao pravnog prednika Agencije u predmetu pod oznakom klasa: UP/I-450-08/03-02/07, urbroj: 567-03-02-2, dana 16. siječnja 2003. godine, Nenadu Gruboru iz Zagreba, Aleja Antuna Augustinčića 21, zaposleniku ovlaštenog društva, Hypo Alpe Adria Vrijednosnice d.o.o., Zagreb, Koturaška 47, (kasnije zaposlenik kreditne institucije Hypo Alpe-Adria-Bank d.d., Zagreb, Slavonska avenija 6, dalje: Banka), izdana je na neodređeno vrijeme dozvola za obavljanje poslova brokera.

U predmetu Agencije klasa: 451-04/11-17/07, utvrđeno je da je Banka dana 19. siječnja 2011. godine izvjestila Agenciju da Nenad Grubor više ne obavlja poslove brokera u Banci, već samo poslove investicijskog savjetnika, te da mu je sukladno tome potrebno oduzeti odobrenje za rad brokera.

Sukladno odredbi članka 24. stavak 1. Zakona, broker je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1. i 2. Zakona.

Odredbom članka 27. stavak 1. točka 4. Zakona propisano je da će Agencija brokeru oduzeti izdano odobrenje, ako prestane ispunjavati uvjete na temelju kojih je izdano odobrenje za rad, a u roku koji mu odredi Agencija, ne ispuni te uvjete.

U provedenom postupku utvrđeno je da Nenad Grubor više ne obavlja poslove brokera u Banci, sukladno odredbi članka 24. stavak 1. Zakona, slijedom čega više ne ispunjava uvjete na temelju kojih joj je izdano odobrenje za rad brokera, pa je sukladno odredbi članka 27. stavak 1. točka 4. Zakona, odlučeno kao u točki 1. izreke rješenja

Na temelju odredbi članka 24. stavak 9. Zakona, Agencija vodi Registar brokera, slijedom čega je odlučeno kao u točki 2. izreke rješenja.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/11-07/04

Urbroj: 326-111-11-2

Zagreb, 3. veljače 2011.

Član Uprave
Ivo Šulenta, v. r.

Rješenje, NN 18/2011-348